Pirmasis darbas – tinkamai užmaišyti glaistą. Labai svarbu tiksliai laikytis vandens normų rekomendacijų, kurios nurodytos ant pasirinkto glaisto pakuotės. Tuomet reikėtų palaukti kelias minutes ir dar kartelį išmaišyti glaistą. Viskas – plytelių glaistas yra paruoštas! Antrasis darbas – su gumine glaistykle, kuri leis saugiai ir nebraižant plytelių paviršiaus, užglaistyti plytelių tarpus. Kad plytelių fugavimas (plytelių siūlių glaistymas) būtų sėkmingas, būtina objektyviai įvertinti savo patirtį, taip pat atsižvelgti į glaisto džiūvimo laiką ir oro bei drėgmės sąlygas – nerekomenduojame iškart užglaistyti didelio ploto, kadangi paprastai šis darbas atliekamas etapais. Kai matysite, kad užteptas glaistas pradeda džiūti, nuplaukite plyteles su glaisto plovimo kempine ir tęskite plytelių tarpų glaistymo darbus.